خسته‌لیک اؤز-اؤزونه و یا بعضی اینفئک‌سییالاردان یارانیر. کاتارال زؤکام سویوقدیمه نتیجه‌سین‌ده اورقانیزم‌ده ایممونیتئتین ضعیفله‌مه‌سی ایله بورون سطحین‌ده میکروبلارین آکتیولشمه‌سی ایله باشلاییر. تراوماتیک زؤکام ایسه سئلیک‌لی قیشانین یاد جیسیملرله زده‌له‌نمه‌سی ایله الاقداردیر. بیر سیرا حاللاردا اطراف موحیط عامللری (توز، کؤمور، مئتال، قاز هیسسجیکلری) ده تأثیر ائدیر. کاتارال زؤکام قفیل باشلاییر و هر ایکی بورون دلیین‌ده، تراوماتیک زؤکام ایسه بورون دلیینین بیرین‌ده کئچیر. خسته‌لیک بورون‌دا قاشینما، یانغی، قورولوق، آسقیرما ایله باشلاییر. هرارت ۳۸-۳۹ درجه قالخیر، عمومی ضعیف‌لیک، باشاغری‌سی، اوشوتمه علامتلری باش وئریر. بورونلا نفسالما چتینلشیر. داد، ای بیلمه هیسسیاتی ایتیر. بورون‌دان آمیاک و خلئورید ناتری ترکیب‌لی شففاف مایئ آخیر. بۇ اوزده‌ن بورون قیجیق‌لانیر، بورون اطرافی دوداقوستو دری قیزاریر و شیشیر. بورون‌دان سئلیز آخینی گوجلندیک‌دن سونرا خستلیین بیرینجی مرحله‌سی سیمپتوملاری - بورون‌دا قورولوق، گیجیشمه یوخ اولور. اوزین‌ده گؤز سولانماسی، بزه‌ن کونیوکتیویت، آغیر نفسالما، آسقیریق، قولاقلاردا کوی گوج‌لنیر. خستلیین ۴-۵ گونلرین‌ده ایرین‌لی سلیز آخینی باشلاییر. بۇ خستلیین کلومیناسییا مرحله‌سینه کئچدیینی گؤستریر. بورون‌دا کیچیک کاپیلیارلار زدلندیینه گؤره ایفرازات قان‌لی اولور. سونراکی گونلر ایفرازات آزالیر، نفس و داد هیسسیاتی نورماللاشیر و خسته‌لیک باشلادیغین‌دان ۸-۱۴ گون سونرا زؤکام کئچیر. بورونون سئلیک‌لی قیشاسینین ایلتیهابی بزه‌ن نفس یوللارینا، ائشیتمه یوللارینا دا کئچه بیلیر.